Juutalaiset ovat kärsineet vainoja koko tunnetun historian ajan.
Heitä on viety pakkosiirtolaisuuteen omasta maastaan -
ja hajotettu muiden kansojen sekaan.
Heitä on halveksittu, -
vaikka he ovat vaikuttaneet positiivisesti asuinpaikkansa elämään.
Juutalaiset ovat Jumalan omaisuuskansa.
Jumala rakastaa ja kutsuu heitä.
Jeesus sanoi olevansa ainoa tie Isän Jumalan luo myös juutalaisille.
Mitä tämä totuus tarkoittaa juutalaisille tänään?
Seurassani on veli, joka työskentelee Israelissa.
Hän tulee Israelista, ja hänkin on juutalainen.
Hän työskentelee rakkaudesta kansaansa kohtaan.
Dan Sered, tervetuloa Marttyyrien ääni -ohjelmaan.
Kiitos, että sain tulla.
On erittäin mielenkiintoista seurata, mitä Lähi-idässä tapahtuu.
Jerusalem on kaiken keskipiste.
Sinä asut Tel Avivissa.
Mutta tällä hetkellä tapahtuu jotain.
Voimme ymmärtää, että Jumalan lupaus -
on puhkeamassa kauniiseen kukkaan silmiemme edessä.
Olet asunut Israelissa. Olet syntynyt siellä.
Olisi hyvä kuulla perheesi taustoista.
Mistä vanhempasi tulivat?
Taustani on samanlainen kuin valtaosalla Israelissa.
Israelhan on sulatusuuni. Israelin valtio syntyi vuonna 1948 -
toisen maailmansodan ja holokaustin jälkeen.
Sen jälkeen juutalaisia on saapunut sankoin joukoin Israeliin.
Niin myös vanhempani. Molemmat ovat syntyneet Romaniassa.
He muuttivat omien vanhempiensa mukana Israeliin teini-iässä.
He ovat sekulaareja juutalaisia.
Molemmat ovat ateisteja. Eivät usko Jumalaan.
Se on yleistä Israelissa.
Maailman ja Israelin juutalaisista valtaosa on sekulaareja.
Vanhempiesi tausta on siis kommunistisessa Romaniassa.
Voi hyvin ymmärtää, miksi he eivät usko Jumalan olemassaoloon.
Te tulette siis Romaniasta. - Vanhempani tulevat.
Minä olen syntynyt Israelissa. - Aivan.
Vanhempasi tulivat Israeliin teineinä.
Millaista se oli? Tilanne oli hyvin erilainen kuin nykyään.
Tietysti. Vanhempani tulivat Israeliin 1960-luvulla.
Silloin Israel oli nuori valtio.
Se on sitä edelleen.
Tänä vuonna vietämme 70. syntymäpäivää vuodesta 1948.
Israel on kuitenkin monin tavoin myös hyvin vanha kansakunta.
Israelhan on kansana Jumalan lupaus.
Jumala lupasi sen Aabrahamille, Iisakille ja Jaakobille.
Kansan juuret ovat nähtävillä Raamatussa -
ja Jumalan lupauksissa Aabrahamille.
Kun vanhempani muuttivat Israeliin teini-iässä, Israel oli vasta alkamassa.
Se oli pitkälti kehittymätön maa.
Nykyään Israel on hyvin moderni.
Se on hyvin länsimainen valtio.
Marttyyrien ääni -järjestön perustaja -
sai aikanaan maailmanlaajuisen näyn vainotun seurakunnan auttamisesta.
Hänen nimensä oli Richard Wurmbrand.
Romaniasta. Juutalainen Jeesuksen uskova.
On kiinnostavaa kuulla, että juuresi ovat Romaniassa.
Tällä hetkellä työskentelet -
kristillisessä Jews for Jesus (Juutalaiset Jeesukselle) -järjestössä.
Se tarkoittaa, että olet uskova. Uskot Jeesukseen Kristukseen.
Miten se tapahtui?
Mitä sellaista elämässäsi tapahtui, että nyt palvelet tässä tehtävässä?
Kuten sanoin, vanhempani ovat ateisteja. Eivät usko Jumalaan.
Jo pienenä lapsena uskoin eri tavalla kuin vanhempani.
Olen aina uskonut Jumalan olemassaoloon.
Kun meillä vietettiin juutalaisia pyhiä, uskoin niiden merkitykseen.
Uskoin pääsiäisen kertomukseen, että Jumala todella toi meidät Egyptistä.
Uskoin eksodukseen, vitsauksiin ja Punaisenmeren halkaisemiseen.
En ollut varma, mitä sisälläni oli, mutta uskoin Jumalan olemassaoloon.
Tietysti kävin juutalaispoikien tavoin bar mitsvan 13-vuotiaana.
Isäni teki pitkän työuran Israelin puolustusvoimissa.
Kun olin 14,5-vuotias, hän aloitti työt Israelin puolustusministeriössä.
Silloin hän sai työkomennuksen Israelin konsulaattiin New Yorkiin.
Äiti ja minä muutimme isän mukana.
Kävin lukion ja yliopiston New Yorkissa.
Yliopistossa opiskelin matematiikkaa. Olen luonnontieteiden kandidaatti.
Sain työpaikan matematiikan tuutorina.
Kerran autoin Dina-nimistä tyttöä matematiikan kotiläksyissä.
Hän huomasi aksenttini ja kysyi, olenko venäläinen.
Kerroin, että olen israelilainen.
Hänkin oli juutalainen. Meillä oli siis jotain yhteistä.
Jatkoimme keskustelua. Jossain vaiheessa Dina kertoi, -
että hän uskoo Jeshuaan.
Koska puhun hepreaa, tiedän, mitä Jeshua-sana merkitsee.
Pelastusta. Se on heprean sana.
Israelissa en ollut ikinä tavannut ketään, jonka nimi on Jeshua.
Kysyin Dinalta, kuka on tämä Jeshua, johon hän uskoo.
Dina sanoi, että Hän on Jeesus. Se oli minulle järkytys.
Olin yllättynyt kahdesta syystä. Ensinnäkään en ollut ikinä kuullut, -
että Jeesuksen hepreankielinen nimi oli Jeshua, pelastus.
Toiseksi en ollut ikinä ennen tavannut juutalaista Jeshuaan uskovaa.
Dina oli ensimmäinen.
Halusin kuulla lisää.
Muutaman päivän päästä menin Dinan kanssa lounaalle.
Dina avasi Vanhaa testamenttia minulle.
Hän näytti minulle Vanhan testamentin profetioita Messiaasta.
Sitten hän näytti Uudesta testamentista, miten Jeshua täytti ne.
Ensimmäinen reaktioni oli, -
mitä vanhempani sanoisivat.
Tiesin näet, että se oli totta.
Muutaman päivän päästä rukoilin Dinan kanssa. Otin vastaan Herran.
Kolmen vuoden päästä Dina ja minä menimme naimisiin.
Hän on nykyään vaimoni. Kiitos Jumalalle siitäkin.
Kun kerroin vanhemmilleni uskostani, -
he suhtautuivat siihen aluksi epäuskoisesti. Eivät ymmärtäneet sitä.
He ajattelivat: "Kyllä se ajan myötä unohtuu.
Tämä on ohimenevä vaihe. Hän vain kapinoi meitä vastaan."
Se sopi minulle. Sain kasvaa Herrassa.
Kasvaa uskossa. Minut opetuslapseutettiin. Kävin kasteella.
Oltuani uskossa kolme kuukautta, vanhempani tajusivat, -
että olin vakavissani. Silloin he alkoivat suhtautua hyvin kielteisesti.
Äiti meni huoneeseeni ja heitti kaikki Raamattuni roskikseen.
He tekivät kaikkensa vakuuttaakseen minulle, -
ettei Jeesus ole juutalainen Messias.
He lähettivät minut psykiatrille ja psykologille luullen minua hulluksi.
Minut lähetettiin lähetystyötä vastustavan rabbin luo.
Hän yritti saada minut uskomaan, ettei Jeesus ole Messias.
He käytännössä kielsivät minua harjoittamasta uskoani, -
käymästä kirkossa ja tapaamasta kristittyjä. Se oli rankkaa.
Minut likipitäen hylättiin. Minut pakotettiin muuttamaan pois.
Se oli tosi vaikeaa, -
koska isä käyttäytyi kielteisesti, sopimattomasti ja fyysisesti.
Hän suhtautui siihen kielteisesti.
Emme olleet vuosiin väleissä vanhempieni kanssa.
He eivät tulleet häihimme.
Kiitos Jumalalle, sillä nykyään olemme taas väleissä.
Kun tulee lapsenlapsia, asiat alkavat muuttua.
Vanhempani eivät tunne Herraa vielä.
Eivät myöskään pidä siitä, mitä teemme työksemme.
Kiitämme Jumalaa, että ainakin näemme heitä.
Toivomme ja rukoilemme, että hekin tulisivat tuntemaan Herran.
Tämä on minusta koskettavaa.
On todellakin niin, että jos juutalainen -
haluaa antaa elämänsä Jeesukselle, -
oma perhe saattaa vastustaa sitä kovastikin.
Monesti niin käy. Ei aina, mutta aika usein.
Niin kävi minullekin.
Eri juutalaiset reagoivat eri tavoin Jeesukseen.
Monesti vanhemmat kokevat itsensä petetyksi.
He kokevat lapsensa pettäneen heidät.
Vanhempani sanoivat minulle: "Nyt olet liittynyt natsien puolelle.
Käännyit meitä vastaan." Monilla on ennakkoluuloja ja virhekäsityksiä.
Se saa heidät reagoimaan hyvin kielteisesti.
Minun tapauksessani myös fyysisesti. Isäni jopa pahoinpiteli minut silloin.
Ymmärrän sen. Asia herättää suuria tunteita.
Totuutta ei aina ymmärretä.
Totuushan on, että Jeesus rakasti ihmisiä.
Hän opetti rakastamaan vihamiehiä.
Rakastamaan lähimmäistään niin kuin itseään.
Valitettavasti juutalaiset eivät ymmärrä sitä sen vuoksi, -
että niin kutsutut kristityt ovat vainonneet heitä kautta historian.
He eivät olleet todellisia kristittyjä, vaikka he sanoivat olevansa kristittyjä.
Esimerkiksi ristiretkeläiset, natsit ja niin edelleen.
Sen vuoksi juutalaisten keskuudessa -
elää paljon virhekäsityksiä.
Nykyään siis työskentelet järjestössä, -
joka auttaa juutalaisia ymmärtämään, kuka Jeesus todellisuudessa on.
Johdat Jews for Jesus (Juutalaiset Jeesukselle) -järjestöä.
Millaisten vaiheiden jälkeen päädyit työskentelemään -
tällaisessa järjestössä sen kaiken jälkeen, mitä elämässäsi tapahtui?
Jews for Jesus -järjestö on maailman suurin juutalaisten lähetysjärjestö.
Se on toiminut vuodesta 1973.
Se on vienyt evankeliumia juutalaisille ja opetuslapseuttanut juutalaisia.
Kun tulin uskoon New Yorkissa, Jews for Jesus -järjestö auttoi minua.
Järjestö opetuslapseutti minut.
Kun minulla oli vaikeaa vanhempien kanssa, järjestö otti minut suojiinsa.
He auttoivat minua ja pitivät minusta huolta.
Siinä mielessä Jews for Jesus- ja Marttyyrien ääni -järjestöillä -
on paljon yhteistä. Molemmat haluavat opetuslapseuttaa.
Uskoon tultuani koin, että jos kansani Israelissa -
tietäisi sen, mitä minä tiedän, ehkä joku muukin tulisi uskoon.
Kutsu työhön oli siis hyvin luonnollinen.
Halusin jakaa evankeliumia -
ja opetuslapseuttaa juutalaisia Jeesukselle Israelissa.
Mikäpä olisi ollut parempi järjestö kuin se, jolta itse olin saanut apua?
Sillä tavalla tulin Jews for Jesus -järjestöön.
Mentyämme naimisiin Dina ja minä liityimme järjestön henkilökuntaan -
ja lähetyskoulutukseen. Sitten meidät lähetettiin Israeliin lähetystyöhön.
Nykyään Dina ja minä johdamme järjestön suurinta alueosastoa, -
Israelin alueosastoa.
Israelhan on maailman juutalaisin maa.
Meillä on noin 35 työntekijää.
Israelin juutalaisväestö on myös kaikkein vähiten tavoitettu ryhmä -
kaikista maailman juutalaisista.
Israelin 6,4 miljoonasta juutalaisesta -
vain noin 6 000 uskoo Jeesukseen.
Evankeliumi ei ole tavoittanut Israelin juutalaisväestöä.
Meillä on siis vielä paljon työtä, -
jotta juutalaisista saadaan tehtyä Jeesuksen opetuslapsia.
Millaista työnne on?
Meillä on iso henkilökunta. Israel on sulatusuuni.
Maahan on tullut juutalaisia kaikkialta maailmasta.
He ovat erilaisia.
Eri ihmisillä on erilaisia tarpeita.
Sekulaarit israelilaiset nuoret ja nuoret aikuiset ovat täysin erilaisia -
kuin 1,2 miljoonaa maahanmuuttajaa, jotka tulivat Israeliin -
entisestä Neuvostoliitosta, Venäjältä ja Ukrainasta.
Meillä on työntekijä- ja lähettitiimejä, -
jotka keskittyvät eri väestönosiin ja käyttävät eri metodeja.
Kerron esimerkin.
Mainitsin entisestä Neuvostoliitosta Israeliin tulleet juutalaiset.
Kysymys siis kuuluu, miten he ovat integroituneet Israeliin?
Aivan. He eivät ole.
Se on heille iso tarve. He eivät osaa kieltä eivätkä ymmärrä yhteiskuntaa.
Haluamme osoittaa heille Kristuksen rakkautta.
Tarjoamme apua: "Rakastamme teitä, koska Jeesus rakastaa teitä."
Se on yksinkertaista. Kysymme, miten voimme auttaa, rakastaa ja palvella.
Käynnistimme esimerkiksi venäjää puhuville juutalaisille -
heprean kielikurssin.
Opetamme heille Israelin yhteiskunnasta ja kulttuurista.
Tuemme heitä ja autamme heitä integroitumaan Israelin yhteiskuntaan.
Venäjänkieliset työntekijämme tukevat ja auttavat heitä.
Samalla solmimme suhteita ja kerromme heille evankeliumia.
Kymmenet venäläiset maahanmuuttajat ovat tulleet uskoon.
Heistä on tullut opetuslapsia. He ovat käyneet kasteella. Kasvavat uskossa.
Sitä me teemme.
Käytämme eri metodeja eri väestöryhmissä.
Tänne Suomeenkin on tullut paljon pakolaisia.
Teemme samaa täällä. - Mahtavaa.
Tarjoamme mahdollisuutta suomen kielen opiskeluun.
Se ei ole kovin helppoa. Suomi on vaikea kieli.
Osoitamme heille myös Kristuksen rakkautta.
Kerromme myös Jeesuksesta ja kristinuskosta.
Kun he sitten ymmärtävät sen, he voivat antaa elämänsä Jeesukselle.
Aivan. Teemme juuri samaa.
Hyvä. Israelissa elävillä juutalaisilla -
on monia haasteita.
Ne koskettavat maata koko ajan.
Nyt presidentti Trump lupasi -
siirtää Yhdysvaltojen lähetystön Tel Avivista Jerusalemiin.
Se on tietyllä tavalla haaste maalle.
Tietysti se on ilonaihe.
Jerusalemhan on Israelin pääkaupunki.
Mutta teillä on myös naapuri, palestiinalaiset.
Millainen tilanne on todellisuudessa näiden kaikkien jännitteiden keskellä?
Israelin ympärillä on useita arabimaita.
Totta kai on paljon jännitteitä.
Mutta me tiedämme, ettei Israeliin tuo rauhaa YK, -
presidentti Trump, Euroopan unioni -
eikä kukaan poliittinen johtaja.
Ainoa rauhan toivo syntyi Lähi-idässä 2 000 vuotta sitten.
Ainoa rauhan toivo on Jeesus, Messias.
Kun Jeesus saapuu takaisin, tulee rauha.
Se on todella toivomme.
Palestiinalaisissa on paljon veljiä ja sisaria. Siellä on seurakunta.
Uskovia. Israelin puolella on seurakunta. Olemme veljiä ja sisaria.
Millaiset suhteet teillä on? - Hyvät. Rukoilemme toistemme puolesta.
Välillämme vallitsee myötätunto. Aiemmin olimme yksi seurakunta.
Me molemmat elämme saavuttamattoman yhteisön keskellä.
Tiedämme, että Trumpin, Netanjahun ja Abbasin ponnistelut -
eivät ole todellinen ratkaisu. Ratkaisu on evankeliumi.
Ratkaisu on Jeesus.
Ihmisiä Israelissa ei ole tavoitettu.
He eivät ymmärrä Israelin merkitystä -
Jumalan pelastussuunnitelmassa.
Heidän pitää kuulla evankeliumi. He tarvitsevat Herran tuntemusta.
Siihen me keskitymme.
Emme katso politiikkaa.
Kävin knessetissä erään knessetjäsenen kanssa.
Hän sanoi, että on hyviä mahdollisuuksia keskustella -
ja elää rauhanomaisesti rinnakkain, jos siihen on vain tahtoa.
Olen samaa mieltä, mutta me tarvitsemme Jeesusta, -
jotta se onnistuisi.
Mutta aina niin ei käy.
Siksi ne, jotka uskovat Jeesukseen Vapahtajana, joutuvat vainotuiksi.
Kertoisitko siitä?
Tahdon myös tässä yhteydessä kertoa kaikille katsojille, -
että tällä hetkellä eräs seurakunta on joutunut vainon kohteeksi -
Etelä-Israelissa Dimonan kaupungissa.
Ortodoksijuutalaiset vainoavat veljiä ja sisaria siellä.
Sinne tuli rabbeja Jerusalemista.
Dimonan rabbit ja lähetystyön vastustamiseen erikoistuneet rabbit -
järjestivät vastustusta meitä, messiaanisia juutalaisia vastaan.
He ovat hyökänneet Dimonan pientä seurakuntaa vastaan.
He järjestivät ison mielenosoituksen seurakunnan tilojen edessä, -
kun siellä oli jumalanpalvelus.
He rikkoivat kaikki ikkunat.
He huusivat hirvittäviä asioita pastorista ja hänen vaimostaan.
Poliisi tuli paikalle mutta ei tehnyt juuri mitään.
Israel on demokratia. Poliisin tehtävä on suojella meitä -
ja puolustaa oikeuksiamme, mutta se ei ole tehnyt niin.
Pyydän rukousta, sillä sunnuntaina, kahden päivän päästä, -
kaupungin poliisipäällikkö tapaa pastoria.
Voisitteko rukoilla veljien ja sisarten puolesta varjelusta?
On olemassa todellakin taistelu.
Israelin ortodoksijuutalaisia ei ole tavoitettu evankeliumilla.
Haluaisimme tavoittaa heidät.
Mutta monesti he ovat juuri niitä, jotka vainoavat uskovia Israelissa.
Se tuo mieleen erään kertomuksen Apostolien tekojen kirjasta, -
jossa seurakunnan vainooja, apostoli Paavali, -
oli ortodoksijuutalainen. Rabbit olivat lähettäneet hänet -
vainoamaan seurakuntaa. Jeesus ilmestyi hänelle.
Hänestä tuli suuri lähetyssaarnaaja ja evankelista.
Auttaisitteko meitä rukoilemaan monien Paavalin kaltaisten puolesta?
Monien sellaisten puolesta, jotka vainoavat seurakuntaa Israelissa, -
että he tulisivat Jeesuksen uskoon. Jeesus käski rakastaa vihamiehiä.
Rukoillaan heidän puolestaan. Heidän pelastumisensa puolesta.
Pyydetään varjelusta Dimonan seurakunnalle.
Kiitos tästä tiedosta.
Meillä täällä kristityillä länsimaissa -
on seurakuntia. Ei tietysti kaikilla.
Mutta meillä on seurakuntia, joissa voi kuulla Jeesuksesta ja tulla uskoon.
Käytämme kristitty-nimitystä. Sillä on kuitenkin ikävä kaiku Israelissa.
Meillä on pari minuuttia aikaa.
Tahtoisin kysyä, miten keskustella -
ortodoksijuutalaisen kanssa kristittynä uskovana?
Tarkoitan kunnon keskustelua -
eikä vain jotain pinnallista vitsailua.
Ortodoksijuutalaista ei haittaa, että kansoihin kuuluva uskoo Jeesukseen.
Kunhan ei evankelioi juutalaisia ja jättää juutalaiset rauhaan.
Kun keskustelee ortodoksijuutalaisen tai sekulaarin juutalaisen kanssa, -
voi ottaa huomioon juutalaisen kulttuurin. Voi selittää, -
että Kristus tarkoittaa Messiasta.
Voi kysyä: "Miksi sinä et usko juutalaiseen Messiaaseen?
Jeesus on juutalainen."
Ennen kaikkea on hyvä osoittaa rakkautta ja muistaa heitä rukouksin.
Kerro, mitä Jeesus ja evankeliumi ovat tehneet sinun elämässäsi.
He eivät voi väittää sitä vastaan. Rakastaa heitä. Kulkea rinnalla.
Palvella. Suhteen kautta luonnollisesti kertoa omasta uskosta.
Kertoa, mitä Jeesus ja evankeliumi ovat tehneet elämässäsi.
Israelin pääministeri sanoi, -
että ainoa ihmisryhmä, joka on auttanut Israelia, -
kun tilanne on ollut vaikea, on aina ollut kristityt.
Onko nyt uusi ja avoin hetki -
evankelioida Israelissa?
Uskon niin.
Mutta ajattelen myös, että pääministerimme on poliitikko.
Evankelikaalikristittyjen pitää edelleen rakastaa ja tukea Israelia, -
mutta vielä tärkeämpää on tukea Israelin seurakuntaa.
Viedään yhdessä evankeliumia kansallemme -
Israelin maassa.
Kiitos tästä yhteisestä hetkestä ja keskustelusta.
Tämä on meistäkin hyvä esimerkki siitä, -
mitä haluamme välittää Marttyyrien ääni -ohjelman katsojille.
Siunausta työhönne ja palvelutehtäväänne Israelissa!
Tehdään työtä yhdessä siinä, -
mitä Jumala antaa meille yhdessä tehtäväksi. - Aamen. Kiitos.
Suomennos: Marianne Tenetz